αρχοντος ξενοκριτου μηνος ποιτροπιου του δευτερου απεδοτο καλλω αριστωνος συνευδοκεοντος και του ανδρος αριστομαχου και των υων αριστωνυμου και αριστωνος τωι απολλωνι τωι πυθιωι σωμα γυναικειον αι ονομα σωτιμα το γενος οικογενη τιμας αργυριου μναν τεσσαρων και ταν τιμαν εχει πασαν καθως επιστευσε σωτιμα ταν ωναν τωι θεωι εφ ωιτε ελευθερα ειμεν και ανεφαπτος απο παντων τον παντα βιον. βεβαιωτηρ κατα τον νομον τας πολιος αθανιων αριστωνος ει δε τις απτοιτο σωτιμας επι καταδουλισμωι βεβαιον παρεχοντων ταν ωναν τωι θεωι α τε αποδομενα καλλω και ο βεβαιωτηρ αθανιων. και ο παρατυχων κυριος εστω συλεων σωτιμαν ως ελευθεραν εουσαν αζαμιος ων και ανυποδικος. μαρτυροι ο ιερευς του απολλωνος αρχων και οι αρχοντες σωξενος σωσιπατρος γενναιος και ιδιωται φιλονικος δαμοφανης σωτηριχος τιμοκριτος.
Phokis — Delphi — 140-100 BC
 140-100 BC